

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβΐβ: 2007.02.^2:01:04 
ΕΕΤ 

Ρθ35θπ: δίβΠθο ΡϋΡ 
(θγπΟθΟΟθιΙ) | 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


26233 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1928 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση πτυχίων χειριστών και αδειών οδήγησης 

γεωργικών μηχανημάτων σε αλλοδαπούς. 1 

Εθνικό αποθεματικό διαχείρισης δικαιωμάτων 
φύτευσης αμπέλων και διαδικασία χορήγησης 
αδειών. 2 


ΑΠΟΦΑΣΕΙ Σ 

Αριθ. οικ. 15684/Γ2/2822 (1) 


Χορήγηση πτυχίων χειριστών και αδειών οδήγησης 
γεωργικών μηχανημάτων σε αλλοδαπούς. 

ΟΙ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 97 του Κώδικα Οδικής Κυκλοφορίας ν. 
2696/23.3.1999, (ΦΕΚ 57/Α/23.3.1999) σχετικά με τις άδειες 
οδήγησης αγροτικών μηχανημάτων και μηχανημάτων 
έργων. 

2. Τα άρθρα 9 και 10 του π.δ/τος 333/1977, (ΦΕΚ 107/ 
Α/77), περί πτυχίων χειριστών και αδειών οδήγησης γε¬ 
ωργικών μηχανημάτων, το οποίο κυρώθηκε με την υπ’ 
αριθμ. 168405/1525/2.11.1977 κοινή υπουργική απόφαση 
(ΦΕΚ 1139/Β/77) μετά την ισχύ του Κώδικα Οδικής Κυ¬ 
κλοφορίας ν. 614/1977 (ΦΕΚ 167/Α/1977). 

3. Τα άρθρα 1 και 2 του ν. 3386/18.8.2005 (ΦΕΚ 212/Α/ 
2005) «Είσοδος, διαμονή και κοινωνική ένταξη υπηκόων 
τρίτων χωρών στην Ελληνική Επικράτεια». 

4. Το π.δ. 278/7.8.1992 (ΦΕΚ 144 /Α/1992) «Είσοδος και 
διαμονή στην Ελλάδα υπηκόων κρατών μελών της ΕΟΚ, 
που δεν έχουν το δικαίωμα αυτό βάσει άλλων διατάξεων 
του κοινοτικού δικαίου ή σπουδάζουν ή έχουν παύσει 
την επαγγελματική τους δραστηριότητα ως μισθωτοί 
ή μη μισθωτοί εργαζόμενοι, σε συμμόρφωση προς τις 
οδηγίες του Συμβουλίου Ευρωπαϊκών Κοινοτήτων υπ’ 
αριθμ. 90/364/ΕΟΚ, 90/366/ΕΟΚ και 90/365/ΕΟΚ». 

5. Την επιτακτική ανάγκη χορήγησης άδειας οδήγησης 
ή πτυχίου χειριστή αγροτικού μηχανήματος στους αλλο¬ 
δαπούς - οικονομικούς μετανάστες, χωρίς την υποχρέω¬ 
ση να έχουν ιδιόκτητη αγροτική εκμετάλλευση αυτοί ή 

οι σύζυγοί τους λόγω του υψηλού βαθμού συμμετοχής 
αυτών στις γεωργικές δραστηριότητες της χώρας και 
λόγω έλλειψης χειριστών Ελλήνων υπηκόων. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρους του Κρα¬ 
τικού Προϋπολογισμού, αποφασίζουμε: 

Α. Καθορίζουμε τους όρους και τις προϋποθέσεις χο¬ 
ρήγησης άδειας οδήγησης ή πτυχίου χειριστή αγροτικού 
μηχανήματος σε αλλοδαπούς ως εξής: 

α. Οι αλλοδαποί υπήκοοι χωρών μελών της Ευρωπαϊ¬ 
κής Ένωσης ή ενός εκ των κρατών Νορβηγίας, Ισλανδίας, 
Λιχτενστάιν και Ελβετίας οι οποίοι διαμένουν μόνιμα 
στην Ελλάδα, ασκώντας βιοποριστικό επάγγελμα ή επι¬ 
χείρηση γεωργικού χαρακτήρα, μπορούν να συμμετά- 
σχουν στις εξετάσεις απόκτησης οποιοσδήποτε κατη¬ 
γορίας άδειας οδήγησης ή πτυχίου χειριστού αγροτικού 
μηχανήματος με τους ίδιους όρους, όπως οι ημεδαποί, οι 
οποίοι καθορίζονται στο π.δ. 333/1977 (ΦΕΚ 107/Α/77). Για 
τη συμμετοχή αυτών στις εξετάσεις εκτός των προβλε- 
πόμενων στο άρθρο 9 του π.δ. 333/1977 (ΦΕΚ 107/Α/77) 
απαιτείται επιπλέον να υποβάλλουν τα παρακάτω: 

1. Επικυρωμένο φωτοαντίγραφο του Δελτίου Διαμονής 
υπηκόου κράτους μέλους της Ε.Ο.Κ. σύμφωνα με το π.δ. 
278/7.8.1992, όπως τροποποιείται κάθε φορά από τις 
εκάστοτε ισχύουσες διατάξεις. 

2. Υπεύθυνη δήλωση του άρθρου 8 του ν.1599/1986, 
όπως ισχύει με την οποία να δηλώνει: 

2.1. Ότι έχει την κανονική του διαμονή στην Ελλάδα. 

2.2. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 
Εγγείων Βελτιώσεων της Νομαρχιακής Αυτοδιοίκησης 
στην οποία υποβάλλεται η αίτηση. 

2.3. Τον αριθμό φορολογικού του μητρώου (ΑΦΜ). 

β. Οι αλλοδαποί υπήκοοι τρίτων χωρών (οι οποίοι δεν 
έχουν την ελληνική ιθαγένεια ούτε την ιθαγένεια άλλου 
κράτους μέλους της ΕυρωπαϊκήςΈνωσης ή ενός εκ των 
κρατών Νορβηγίας, Ισλανδίας, Λιχτενστάιν και Ελβετίας) 
οι οποίοι διαμένουν νόμιμα στην Ελληνική Επικράτεια 
[έχουν άδεια διαμονής σύμφωνα με τις διατάξεις του 
άρθρου 1 παρ. 2 περίπτ. α' του Κανονισμού (ΕΚ) αριθμ. 
1030/2002 του Συμβουλίου της 13ης Ιουνίου 20002 «Για 
την καθιέρωση αδειών διαμονής ενιαίου τύπου για τους 
υπηκόους τρίτων χωρών» (ΕΕΙ_ 157/15.6.2002)], ασκώντας 
βιοποριστικό επάγγελμα ή επιχείρηση γεωργικού χαρα¬ 
κτήρα, μπορούν να συμμετάσχουν στις εξετάσεις από¬ 
κτησης οποιοσδήποτε κατηγορίας άδειας οδήγησης 

ή πτυχίου χειριστού αγροτικού μηχανήματος με τους 
ίδιους όρους, όπως οι ημεδαποί, οι οποίοι καθορίζονται 
στο π.δ. 333/1977 (ΦΕΚ 107/Α/77). Η εκδοθείσα άδεια ή 
πτυχίο χειριστή αγροτικού μηχανήματος έχει περιορι¬ 
σμένη ισχύ όσο και η ισχύς της άδειας παραμονής η 
οποία θα αναγράφεται επάνω στο έντυπο της άδειας. 

Για τη συμμετοχή αυτών στις εξετάσεις εκτός των 
προβλεπόμενων στο άρθρο 9 του π.δ/τος 333/1977 (ΦΕΚ 
107/Α/77) απαιτείται επιπλέον να υποβάλλουν τα πα¬ 
ρακάτω: 

1. Επικυρωμένο φωτοαντίγραφο της ισχύουσας άδειας 
διαμονής όπως αυτή καθορίζεται από το άρθρο 9 του 
ν. 3386/18.8.2005 (ΦΕΚ 212/Α/2005) η οποία πρέπει να 
είναι σε ισχύ. 

2. Υπεύθυνη δήλωση του άρθρου 8 του ν. 1599/1986, 
όπως ισχύει με την οποία να δηλώνει: 

2.1. Ότι έχει την κανονική του διαμονή στην Ελλάδα. 

2.2. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 
Εγγείων Βελτιώσεων της Νομαρχιακής Αυτοδιοίκησης 
στην οποία υποβάλλεται η αίτηση. 

2.3. Τον αριθμό φορολογικού του μητρώου (ΑΦΜ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2006 

ΟΙ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ε. ΜΠΑΣΙΑΚΟΣ Μ. ΛΙΑΠΗΣ 

-♦- 

Αριθ.338099 (2) 

Εθνικό αποθεματικό διαχείρισης δικαιωμάτων φύτευ¬ 
σης αμπέλων και διαδικασία χορήγησης αδειών. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις 

1. Του άρθρου 22 παρ. 3 του ν. 992/1979 «Περί οργανώ- 
σεως των Διοικητικών Υπηρεσιών δια την εφαρμογή της 
Συνθήκης Προσχώρησης της Ελλάδος εις τας Ευρωπα¬ 
ϊκός Κοινότητας και ρυθμίσεως συναφών θεσμικών και 
οργανωτικών θεμάτων» (ΦΕΚ 280/Α/21.12.1979). 

2. Του άρθρου 1 παράγραφοι 1,2,3 & 5 του ν. 1338/1983 
«Εφαρμογή του κοινοτικού δικαίου» (ΦΕΚ 34 /Α/17.3.1983), 
όπως τροποποιήθηκε και συμπληρώθηκε με το άρθρο 6 
του ν. 1440/1984 «Συμμετοχή της Ελλάδας, στο κεφάλαιο 
στα αποθεματικό και στις προβλέψεις της Ευρωπαϊκής 
Τράπεζας Επενδύσεως στο κεφάλαιο της Ευρωπαϊκής 
Κοινότητας Ανθρακος και Χάλυβος του οργανισμού ΕΥ- 
ΡΑΤΟΜ (ΦΕΚ 70/Α/21.5.1984). 

3. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 632005 (ΦΕΚ 98 Α'). 

4. Του άρθρου 1 παρ. 2 του ν.δ/τος 243/1969 «Περί 
βελτιώσεως και προστασίας της αμπελουργικής παρα¬ 
γωγής» (ΦΕΚ 144/Α/1969) όπως τροποποιήθηκε με τον 
ν. 427/1976 «περί αντικαταστάσεως, συμπληρώσεως και 
καταργήσεως ενιαίων διατάξεων του ν.δ/τος 243/1969 
«περί βελτιώσεως και προστασίας της αμπλεουργικής 
παραγωγής», (ΦΕΚ 230/Α/1976). 


5. Του Καν. (ΕΚ) 1493/1999 του Συμβουλίου «Για την κοινή 
οργάνωση της αμπελοοινικής αγοράς» (Ε.Ε /Ε179/14.7.1999) 
και ιδίως το άρθρο 5 αυτού όπως τροποποιήθηκε με τον 
2585/2001 (Ε.Ε. /Ε 345/29.12.2001) όμοιο του. 

6. Του Καν. (ΕΚ) αριθμ. 1227/2000 της Επιτροπής «Περί 
καθορισμού λεπτομερειών κανόνων εφαρμογής του Καν. 
(ΕΚ) 1493/99. Γ ια την κοινή οργάνωση της αμπελοοινικής 
αγοράς και ιδίως σχετικά με το δυναμικό παραγωγής» 
(Ε.Ε /Ε 143/16.6.2000) και ιδίως το άρθρο 5 αυτού όπως 
τροποποιήθηκε τελευταία με τον 1841/2003 (Ε.Ε./ /Ε 
268/17.10.2003) όμοιο του. 

7. Του Καν.(ΕΚ) υπ’ αριθμ. 2729/2000 της επιτροπής (Ε.Ε 
/Ε 316/15.12.2000) «Σχετικά με τις λεπτομέρειες εφαρ¬ 
μογής όσον αφορά τους ελέγχους στον αμπελοοινικό 
τομέα» και ιδίως τον τίτλο I αυτού. 

8. Την υπ’ αριθμ. 375769/22.6.2001 απόφαση του 
Υπουργού Αγροτικής Ανάπτυξης και Τροφίμων «Περί 
της απογραφής του αμπελουργικού δυναμικού παρα¬ 
γωγής, ετήσιες δηλώσεις συγκομιδής, παραγωγής και 
αποθεμάτων». 

9. Την υπ’ αριθμ. 375770/22.6.2001 απόφαση του Υπουρ¬ 
γού Αγροτικής Ανάπτυξης και Τροφίμων «'Περί της απα¬ 
γόρευσης φυτεύσεως νέων αμπελώνων, Αναδιάρθρωση 
και Μετατροπή, οριστική Εγκατάλειψη αμπελώνων και 
άλλες διατάξεις» όπως τροποποιήθηκε με την υπ’ αριθμ. 
403524/10.10.2001 και την υπ’ αριθμ. 408426/28.11.2001. 

10. Την υπ’ αριθμ. 306590/28.11.2002 απόφαση του 
Υπουργού Αγροτικής Ανάπτυξης και Τροφίμων περί τα¬ 
ξινόμησης των ποικιλιών αμπέλου όπως τροποποιήθηκε 
τελευταία με την υπ' αριθμ. 237077/27.2.2004. 

11. Τα στοιχεία που παρασχέθηκαν από τις Δ/νσεις 
Αγρ. Ανάπτυξης/Γεωργίας κατ’ εφαρμογή της υπ’ αριθμ. 
389871/3.9.2001 εγκυκλίου. 

12. Της υπ’ αριθμ. 408507/22.10.2001 κοινής υπουργικής 
απόφασης όπως τροποποιήθηκε τελευταία με την υπ' 
αριθμ. 223944/17.3.2003 «Για την αναδιάρθρωση και με¬ 
τατροπή των αμπελουργικών εκτάσεων στην Ελλάδα». 

13. Την υπ’ αριθμ. 207183/17.1.2003 απόφαση του Υπουρ¬ 
γού Αγροτικής Ανάπτυξης και Τροφίμων «Περί καθορι¬ 
σμού όρων, προϋποθέσεων και διαδικασίας χορήγησης 
δικαιωμάτων αναφύτευσης αμπελώνων». 

14. Την υπ’ αριθμ. 207184/17.1.2003 απόφαση του Υπουρ¬ 
γού Αγροτικής Ανάπτυξης και Τροφίμων «'Περί καθο¬ 
ρισμού διαδικασίας και προϋποθέσεων μεταβίβασης 
δικαιωμάτων αναφύτευσης αμπελώνων μεταξύ εκμε¬ 
ταλλεύσεων». 

15. Την υπ’ αριθμ. 226517/24.3.2003 απόφαση του Υπουρ¬ 
γού Αγροτικής Ανάπτυξης και Τροφίμων «Περί χορήγη¬ 
σης δικαιωμάτων νέας φύτευσης αμπελώνων οινοποιη- 
σίμων ποικιλιών» όπως τροποποιήθηκε-συμπληρώθηκε 
τελευταία με την υπ’ αριθμ. 251616/9.7.2003 όμοιά της. 

16. Το υπ’ αριθμ. 264741/24.3.2005 έγγραφο της Υπη¬ 
ρεσίας μας περί «Κατανομής δικαιωμάτων φύτευσης 
αμπελώνων από το Εθνικό Αποθεματικό». 

17. Την υπ’ αριθμ. Υ132/11.10.2004 απόφαση του Υπουρ¬ 
γού Αγροτικής Ανάπτυξης και Τροφίμων περί ανάθεσης 
αρμοδιοτήτων στον Υφυπουργό Αγροτικής Ανάπτυξης 
και Τροφίμων Αλέξανδρο Κοντό (Β' 1533). 

18. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Κεφάλαιο 1 

Λειτουργία του αποθεματικού 

ΑΡΘΡΟ 1 

Σκοπός 

Για την καλύτερη διαχείριση του δυναμικού παραγω¬ 
γής σε εθνικό επίπεδο, δημιουργείται, σύμφωνα με το 
άρθρο 5 του Καν (ΕΚ) 1493/99, «Εθνικό Αποθεματικό» 
καλούμενο εφ' εξής «ΑΠΟΘΕΜΑΤΙΚΟ». 

Βασική αρχή λειτουργίας του Αποθεματικού είναι ότι 
η μεταβίβαση δικαιωμάτων μέσω αυτού δεν θα πρέπει 
να οδηγεί στη συνολική αύξηση του δυναμικού παρα¬ 
γωγής της χώρας. 

ΑΡΘΡΟ 2 

Ορισμοί 

Στην παρούσα απόφαση εφαρμόζονται οι κάτωθι ορι¬ 
σμοί: 

α) “εκρίζωση”, νοείται η πλήρης εξάλειψη των στελε¬ 
χών αμπέλου που βρίσκονται σε ένα αγροτεμάχιο που 
έχει φυτευτεί με αμπέλια. 

β) “φύτευση”, νοείται η οριστική τοποθέτηση φυταρίων 
ή τμημάτων φυταρίων αμπέλου, εμβολιασμένων ή μη, 
με σκοπό την παραγωγή σταφυλιών ή την σύσταση 
μητρικής φυτείας εμβολιοληψείας. 

γ) “δικαίωμα φύτευσης”, νοείται το δικαίωμα φύτευσης 
αμπέλων δυνάμει δικαιώματος νέας φύτευσης, δικαιώμα¬ 
τος αναφύτευσης, δικαιώματος φύτευσης χορηγούμενου 
από αποθεματικό ή νεοσύστατου δικαιώματος φύτευσης 
σύμφωνα με τους όρους των άρθρων 3,4,5, ή 6 του Καν 
(ΕΚ)1493/99. 

δ) “δικαίωμα αναφύτευσης”, νοείται το δικαίωμα φύ¬ 
τευσης αμπέλων σε έκταση ισοδύναμη, από άποψη κα¬ 
θαρής παραγωγής με εκείνη από την οποία οι άμπελοι 
έχουν εκριζωθεί ή πρέπει να εκριζωθούν σύμφωνα με 
τους όρους που καθορίζονται στα άρθρα 4 και 5 παράγ 
8 του Καν (ΕΚ)1493/99. 

ε) “επανεμβολιασμός”, νοείται ο εμβολιασμός αμπέλου 
η οποία έχει ήδη εμβολιασθεί. 

ΑΡΘΡΟ 3 

Δημιουργία δικαιωμάτων αποθεματικού 

1) Στο ΑΠΟΘΕΜΑΤΙΚΟ παρέχονται τα ακόλουθα δι¬ 
καιώματα: 

α) Τα δικαιώματα νέας φύτευσης, τα δικαιώματα ανα¬ 
φύτευσης και τα δικαιώματα φύτευσης που παρέχο¬ 
νται από το αποθεματικό και που δεν χρησιμοποιούνται 
εντός των προθεσμιών που προβλέπονται αντίστοιχα 
στο άρθρο 3 παρ 4, στο άρθρο 4 παρ 5 και στην παρά¬ 
γραφο 6 του αρ 5 του Καν (ΕΚ)1493/99. 

β) Τα δικαιώματα αναφύτευσης που έχουν παρασχεθεί 
στο αποθεματικό από τους παραγωγούς που διέθεσαν 
αυτά δωρεάν ή ενδεχομένως επί πληρωμή από εθνικό 
λογαριασμό, σύμφωνα με την περίπτωση β της παρα¬ 
γράφου 2 του άρθρου 5 του Καν. (ΕΚ) 1493/99. 

γ) Τα αδιάθετα νεοσύστατα δικαιώματα φύτευσης που 
αναφέρονται στο αρθ. 6 του Καν (ΕΚ)1493/99. 

2) Τα παρεχόμενα στο αποθεματικό δικαιώματα μπορεί να 
προέρχονται από αμπελώνες των οποίων η παραγωγή προ¬ 
ορίζεται για οίνους νΟΡΒϋ ή τοπικούς ή επιτραπέζιους. 

3) Στο Εθνικό Αποθεματικό έχουν συμπεριληφθεί επίσης 
δικαιώματα αναφύτευσης αμπέλων για ισοδύναμη έκταση 
68.011 στρ. που προέρχονται από μέτρα αναδασμού ή μέτρα 


απαλλοτρίωσης για λόγους δημοσίου συμφέροντος ή από 
πραγματοποιηθείσες εκριζώσεις που δε δηλώθηκαν και 
τα οποία ήταν σε ισχύ κατά τη δημοσίευση της υπ’ αριθμ. 
251543/19.6.2003 καταργηθείσας υπουργικής απόφασης. 

ΑΡΘΡΟ 4 

Κριτήρια αξιολόγησης 

1) Τα δικαιώματα φύτευσης αμπέλων που αναφέρονται 
στην παράγραφο 1 του άρθρου 4 χορηγούνται κατά 
προτεραιότητα με βάση τα ακόλουθα κριτήρια: 

α) Σε παραγωγούς ηλικίας κάτω των 40 ετών, οι οποίοι 
διαθέτουν επαρκή επαγγελματική ικανότητα και οι οποί¬ 
οι εγκαθίστανται για πρώτη φορά σε μια αμπελουργική 
εκμετάλλευση ως αρχηγοί της εκμετάλλευσης αυτής 
(άρθρο 5 παρ. 3 του Καν.1493/99). 

β) Στους κατά κύριο επάγγελμα αγρότες. 

γ) Σε παραγωγούς που προτίθενται να χρησιμοποιήσουν 
τα δικαιώματα για τη φύτευση αμπέλων, η παραγωγή των 
οποίων έχει εξασφαλισμένες δυνατότητες διάθεσης. 

δ) Λοιποί (εφόσον υπάρχουν διαθέσιμες εκτάσεις). 

2) Στις παραπάνω περιπτώσεις λαμβάνονται υπόψη, 
ως ενισχυτικά της κάθε περίπτωσης, τα εξής επιπλέον 
κριτήρια: 

α) Περιβαλλοντικά ή κοινωνικά ευαίσθητες περιοχές, 
όπως Ορεινές και νησιωτικές περιοχές καθώς και πε¬ 
ριοχές που απειλούνται με απερήμωση. 

β) Περιοχές ζωνών ν.Ο.Ρ.Η.Ο. και Τοπικών Οίνων. 

γ) Περιοχές όπου υπάρχει ανάγκη αναδιάρθρωσης 
καλλιεργειών. 

Εκτός των ανωτέρω εξετάζονται και άλλα κριτήρια 
όπως π.χ. μέλη Ομάδων Παραγωγών ή συνεταιρισμών 
του αμπελοοινικού τομέα, εφαρμογή συστημάτων ολο¬ 
κληρωμένης διαχείρισης ή βιολογικής καλλιέργειας, 
παραγωγοί (αμπελουργοί ή οινοποιοί) ενταγμένοι σε 
επιχειρησιακά προγράμματα ή σχέδια βελτίωσης, ανα¬ 
δασμός/συγκέντρωση ιδιοκτησίας, απορροφητικότητα 
δικαιωμάτων από προηγούμενες κατανομές, δυναμικό¬ 
τητα περιοχής με ύπαρξη σημαντικών οινοποιητικών 
μονάδων, φερεγγυότητα ενδιαφερομένου, κ.τ.λ.. 

Στην περίπτωση που ο αριθμός των αιτουμένων δι¬ 
καιωμάτων ξεπερνά κατά πολύ τις διαθέσιμες εκτάσεις 
από το αποθεματικό, η Δ/νση ΠΑΠ Δενδροκηπευτικής 
δύναται να προβαίνει, κατά περίπτωση, σε εξατομίκευση 
των χορηγούμενων δικαιωμάτων, λαμβάνοντας υπόψη 
κοινωνικά, ποιοτικά ή επαγγελματικά κριτήρια. 

3) Κατά την κρίση της Δ/νσης ΠΑΠ Δενδροκηπευτικής 
τα δικαιώματα της παραγράφου 1 του παρόντος άρθρου 
και για χρονικό διάστημα μέχρι ενός έτους, δύνανται να 
διατίθενται κατά προτεραιότητα εντός της Νομαρχια¬ 
κής Αυτοδιοίκησης από την οποία προέρχονται. 

4) Η χορήγηση των δικαιωμάτων από το αποθεματικό 
γίνεται από και προς όλες τις κατηγορίες αμπελώνων 
(για παραγωγή οίνων νΟΡΒϋ, τοπικών ή επιτραπέζιων) 
πλην της περίπτωσης χορήγησης δικαιωμάτων από 
νΟΡΒϋ και τοπικούς προς επιτραπέζιους. 

ΑΡΘΡΟ 5 

Κατά τη φύτευση αμπελώνων μετά από παροχή δικαι¬ 
ωμάτων από το αποθεματικό, εφαρμόζεται η ισχύουσα 
εθνική νομοθεσία όσον αφορά τις χρησιμοποιούμενες 
ποικιλίες, τις καλλιεργητικές τεχνικές (με ιδιαίτερη μνεία 
στην άρδευση), τις αποδόσεις των ζωνών παραγωγής 
νΟΡΒϋ και τοπικών οίνων, έτσι ώστε να εξασφαλίζεται 
η απόδοση των αμπελώνων αλλά και η ποιότητα των 
παραγόμενων οίνων. 

ΑΡΘΡΟ 6 

Τα δικαιώματα φύτευσης που παρέχονται στο αποθε- 
ματικό, πρέπει να χορηγηθούν από αυτό, το αργότερο 
κατά το τέλος της πέμπτης αμπελουργικής περιόδου 
που έπεται αυτής κατά τη διάρκεια της οποίας είχαν 
παρασχεθεί. Σε αντίθετη περίπτωση τα δικαιώματα δι¬ 
αγράφονται. 

ΑΡΘΡΟ 7 

Τα δικαιώματα φύτευσης που χορηγούνται από το 
αποθεματικό, πρέπει να χρησιμοποιηθούν (να γίνει η 
φύτευση) πριν από το τέλος της δεύτερης αμπελουρ¬ 
γικής περιόδου που έπεται αυτής κατά τη διάρκεια της 
οποίας τους είχαν χορηγηθεί. Σε αντίθετη περίπτωση 
τα χορηγηθέντα δικαιώματα διατίθενται εκ νέου στο 
αποθεματικό. 

ΑΡΘΡΟ 8 

Τα παρεχόμενα στο αποθεματικό νεοσύστατα δικαι¬ 
ώματα φύτευσης του άρθρου 6 του Καν (ΕΚ)1493/99 
χορηγούνται από αυτό μια μόνο φορά. 

Κεφάλαιο 2 

Διαδικασία παροχής και χορήγησης προς και από το 
Αποθεματικό 

ΑΡΘΡΟ 9 

Επιστροφή δικαιωμάτων από παραγωγούς 
στο αποθεματικό. 

α) Αίτηση του παραγωγού σύμφωνα με το υπόδειγμα 

I. 

β) Άδεια αναφύτευσης που κατέχει ο παραγωγός για 
την έκταση της οποίας τα δικαιώματα προτίθεται να 
παραχωρήσει στο αποθεματικό. 

ΑΡΘΡΟ 10 

Χορήγηση δικαιωμάτων αναφύτευσης από το 
αποθεματικό προς τους παραγωγούς. 

α) Αίτηση-Υπεύθυνη Δήλωση σύμφωνα με το συνημ¬ 
μένο Υπόδειγμα II. 

β) Απαραίτητη προϋπόθεση είναι ο ενδιαφερόμενος 
αμπελοκαλλιεργητής ή οινοπαραγωγός να εκπληρεί τις 
υποχρεώσεις του που απορρέουν από τις διατάξεις του 
Καν. (ΕΚ) 1493/99 και των εφαρμοστικών του, ιδίως όσον 
αφορά: δηλώσεις συγκομιδής, δηλώσεις παραγωγής, 
αμπελουργικό μητρώο, ποιοτικό παρακράτημα κ.λ.π. Των 
υποχρεώσεων αυτών εξαιρούνται οι νέοι γεωργοί. 

ΑΡΘΡΟ 11 

Διαδικασία χορήγησης δικαιωμάτων φύτευσης 
από το αποθεματικό. 

Οι παραπάνω Αιτήσεις-Υπεύθυνες Δηλώσεις υπο¬ 
βάλλονται από τους ενδιαφερομένους στις Δ/νσεις Γε- 
ωργίας /Αγροτικής Ανάπτυξης από 1η Αυγούστου έως 
31 Μάίου έκαστου έτους και ισχύουν για την επόμενη 
αμπελουργική περίοδο της ημερομηνίας υποβολής της 
αίτησης, άλλως υποβάλλονται εκ νέου από τους ενδι¬ 
αφερομένους παραγωγούς. 

Οι Αιτήσεις-Υπεύθυνες Δηλώσεις διαβιβάζονται από 
τις Δ/νσεις Γεωργίας /Αγροτικής Ανάπτυξης στη Δ/ 
νση ΠΑΠ Δενδροκηπευτικής του Υπουργείου Αγρο¬ 
τικής Ανάπτυξης και Τροφίμων, Τμήμα Αμπέλου και 
Ξηρών Καρπών που είναι αρμόδια για την διαχείριση 
του Αποθεματικού, μέχρι 31 Ιουλίου έκαστου έτους, με 


συγκεντρωτικό πίνακα (σε κατάλληλο μηχανογραφικό 
μέσο π.χ. θ-πιαίΙ, δισκέτα, κ.τ.λ.), ώστε να διευκολύνεται η 
μηχανογράφησή τους και να επιταχύνεται η διαδικασία 
αξιολόγησή τους. 

Η Δ/νση ΠΑΠ Δενδροκηπευτικής προβαίνει: 

1) Στην μηχανογραφική επεξεργασία και έλεγχο των 
αιτήσεων και συγκεντρωτικών πινάκων κατά Ν.Α. 

2) Στην αξιολόγηση των αιτήσεων και κατανομή (με 
κριτήρια) των δικαιωμάτων φύτευσης στους δικαιούχους 
παραγωγούς. 

3) Στην αποστολή πινάκων κατά Νομαρχιακή Αυτοδι¬ 
οίκηση με τα ονόματα των δικαιούχων παραγωγών και 
τον αριθμό των στρεμμάτων, έως τις 15 Σεπτεμβρίου. 

Οι Δ/νσεις Γεωργίας /Αγροτικής Ανάπτυξης των Ν.Α. 
προβαίνουν: 

1) Στην ειδοποίηση των δικαιούχων παραγωγών, να 
προσκομίσουν εντός δύο(2) μηνών το αργότερο όλα τα 
απαιτούμενα δικαιολογητικά/παραστατικά, κατά περί¬ 
πτωση, διαφορετικά θα θεωρηθεί ότι παραιτούνται του 
δικαιώματος που τους είχε παραχωρηθεί. 

2) Στη παραλαβή και τον έλεγχο των παραστατικών 
που πιστοποιούν τα δηλούμενα στοιχεία και την τήρηση 
λεπτομερούς αρχείου, κατά παραγωγό, το οποίο θα 
είναι στη διάθεση τυχόν ελέγχων που θα πραγματο¬ 
ποιηθούν αρμοδίως. 

3) Στη χορήγηση δικαιώματος φύτευσης από το απο¬ 
θεματικό, έως 15 Νοεμβρίου, σύμφωνα με το συνημμένο 
υπόδειγμα III της παρούσας απόφασης, η οποία στη 
συνέχεια θα χρησιμοποιηθεί από τον ενδιαφερόμενο, 
στην ίδια Δ/νση Γεωργίας/Αγροτικής Ανάπτυξης για να 
εκδοθεί η σχετική Αδεια Εγκατάστασης αμπελώνα. 

4) Στη γνωστοποίηση προς την Δ/νση ΠΑΠ Δενδρο¬ 
κηπευτικής του πίνακα των χορηγηθέντων δικαιωμάτων 
από το Αποθεματικό κατά παραγωγό και έκταση, έως 
31 Δεκεμβρίου. 

5) Στη γνωστοποίηση προς την Δ/νση ΠΑΠ Δενδρο¬ 
κηπευτικής του πίνακα των μη υλοποιηθέντων (μη φυ- 
τευμένων) δικαιωμάτων από το Αποθεματικό τα οποία 
έχουν λήξει κατ’ εφαρμογή του άρθρου 7 της παρούσας 
Υπουργικής απόφασης, έως 31 Δεκεμβρίου. 

Τυχόν λάθη ή παραλήψεις που εντοπιστούν στα δηλού¬ 
μενα στοιχεία των παραγωγών δύνανται να επιλύονται 
από την αρμόδια Δ/νση Γ εωργίας/Αγροτικής Ανάπτυξης 
σε συνεργασία με την Δ/νση ΠΑΠ Δενδροκηπευτικής 
Τμήμα Αμπέλου και Ξηρών Καρπών, στην οποία διαβι¬ 
βάζονται τα σχετικά αιτήματα των ενδιαφερομένων. 

ΑΡΘΡΟ 12 

Οι αρμόδιες Δ/νσεις Αγροτικής Ανάπτυξης /Γεωργί¬ 
ας τηρούν χωριστό αρχείο σχετικά με τη χορήγηση 
δικαιωμάτων φύτευσης ή αναφύτευσης από και προς 
το ΑΠΟΘΕΜΑΤΙΚΟ. 

Κεφάλαιο 3 
Γ ενικές Διατάξεις 

ΑΡΘΡΟ 13 

1) Αρμόδια υπηρεσία για τον συντονισμό των διαδι¬ 
κασιών εφαρμογής της παρούσας απόφασης και τη 
λειτουργία διαχείρισης του ΑΠΟΘΕΜΑΤΙΚΟΥ ορίζεται 
το τμήμα Αμπέλου και Ξηρών Καρπών της Δ/νσης ΠΑΠ 
Δενδροκηπευτικής του Υπ. Αγροτικής Ανάπτυξης και 
Τροφίμων. 

2) Αρμόδιες υπηρεσίες για την πραγματοποίηση των 
ελέγχων και την εφαρμογή των διατάξεων της παρού¬ 
σας ορίζονται οι Δ/νσεις Αγροτικής Ανάπτυξης/Γεωρ- 
γίας. 

ΑΡΘΡΟ 14 

Με δεδομένο ότι η λειτουργία του ΑΠΟΘΕΜΑΤΙΚΟΥ 
ευρίσκεται σε άμεση σύνδεση με τη Δ/νση Διαχείρισης 
Μητρώων, στις περιπτώσεις όπου διαπιστώνεται μετά 
από διασταυρούμενους ελέγχους της υπηρεσίας αυτής, 
ότι έχουν πραγματοποιηθεί εκριζώσεις αμπελώνων για 
τις οποίες οι ενδιαφερόμενοι παραγωγοί δεν έχουν τη¬ 
ρήσει τις προβλεπόμενες διαδικασίες πριν την εκρίζωση, 
τότε οι εν λόγω παραγωγοί χάνουν οριστικά τα δικαιώ¬ 


ματα αναφύτευσης για τις συγκεκριμένες εκτάσεις, τα 
οποία περιέρχονται στο ΑΠΟΘΕΜΑΤΙΚΟ. 

Τα Υποδείγματα I, II και III αποτελούν αναπόσπαστο 
μέρος της παρούσας Απόφασης. 

Από τη δημοσίευση της παρούσας η υπ’ αριθμ. 
251543/19.6.2003 υπουργική απόφαση παύει να ισχύει 
καθώς και το σημείο 1 και 2 της υπ’ αριθμ. 299104/ 
29.7.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 

ΥΠΟΔΕΙΓΜΑ I 


ΑΙΤΗΣΗ - ΥΠΕΥΘΥΝΗ ΔΗΛΩΣΗ 

©ΕΜΑ: «Επιστροφή δικαιώματος προς το Προς: Την Νομαρχιακή Αυτοδιοίκηση. 

Αποθεματικό» Δ/νση Αγροτ. Ανάπτυξης/Γεωργίας. 

Κοιν.: Γεν. Δ/νση Φυτικής Παραγωγής 
Δ/νση ΠΑΠ Δενδροκηπευτικής 
Τμήμα Αμπέλου και Ξηρών Καρπών 
Αχαρνών 2, Τ.Κ. 101 76, Αθήνα 

Ονο ματεπώνυμο:. 

Ονομα πατρός:. 

Όνομα μητρός :. Σας γνωρίζω ότι είμαι κάτοχος της με αριθμ. 

.Άδειας Αναφύτευσης 


Κωδικός αριθ. Αμπελοτεμαχίου: 

Α.Φ.Μ. αιτούντα:. 

Δ.Ο.Υ.:. 

Αριθμ. Α.Τ./ημερ. έκδοσης:. 

Εκδούσα Αρχή:. 

Δ/νση κατοικίας 

Οδός :. 

Αριθμός :. 

Δήμος ή Κοινότητα:. 

Τ.Κ.:. 

Τηλέφωνο:. 

ΡΑΧ:. 

Ε-ιη3ί1:. 


α) Δήμος /Κοινότητα:. 

β) Ζώνη:. 

γ) Έκταση:. 

δ) Ποικιλία 

Δηλώνω ότι επιθυμώ να παραχωρήσω τα δικαιώματα 
αυτά στο Αποθεματικό. 

Συνημμένα σας υποβάλλω: 

Το πρωτότυπο της Άδειας Αναφύτευσης που εκδόθηκε 
από την Δ/νση Αγροτικής Ανάπτυξης/Γεωργίας 


Ο / Η αϊτών / ούσα 


(Ονοματεπώνυμο / Υπογραφή ) 


ΠΡΟΣΟΧΗ: Νεοσύστατα δικαιώματα φύτευσης του άρθρου 6 του Καν. (ΕΚ) 1493/99 χορηγούνται από το αποθεματικό μόνο μια φορά 
και δεν επιστρέφουν ξανά σ’ αυτό. 

ΥΠΟΔΕΙΓΜΑ II 

ΠΡΟΣ: Νομ/κή Αυτ/ση. 

Δ/νση Αγρ. Ανάπτυξης/Γεωργίας. 

ΙΣΧΥΕΙ ΓΙ Α ΕΝΑ(1) ΕΤΟΣ 

ΑΙΤΗΣΗ - ΥΠΕΥΘΥΝΗ ΔΗΛΩΣΗ 

Για χορήγηση δικαιώματος φύτευσης αμπέλου από το Εθνικό Αποθεματικό 

(Υποχρεωτική επίδειξη Αστυνομικής Ταυτότητας από τον αιταύντα) 

Ο κάτωθι υπογεγραμμένος.(ονοματεπώνυμο) του . 

(όνομα πατρός) και της. (όνομα μητρός) κάτοχος του με αριθμό . 

(Δελτ.Αστ.Ταυτ.) και.( Α.Φ.Μ.) κάτοικος . (δήμος/κοινότητα) 

. (οδός, αριθμ.), . (τηλ., ίαχ, υ-ιιιαΐΐ), 

δηλώνω εν γνώσει τιαν συνεπειών του Νόμου περί ψευδούς δήλωσης ότι: 



ΝΑΙ 

ΟΧΙ 

1. Είμαι νέος γεωργός, κάτω των 40 ετών, με επαρκή επαγγελματική ικανότητα 

□ 

□ 

και εγκαθίσταμαι για πρώτη φορά σε μία αμπελ. εκμ/ση. ως αρχηγός αυτής 

2. Είμαι κατά κύριο επάγγελμα γεωργός 

□ 

□ 

3. Είμαι αμπελουργός ή οινοποιός 

□ 

□ 

4. Λοιποί (δεν είμαι τίποτα από τα παραπάνω) 

□ 

□ 

5. Εκπληρώνω τις υποχρεώσεις μου που απορρέουν από τον Καν. (ΕΚ) 

□ 

□ 

1493/99 (δήλωση συγκομιδής, αμπελουργικό μητρώο, κ. λ. π.) 

6. Είμαι μέλος Ομάδας Παραγωγών/ συνεταιρισμού του αμπελοοινικού τομέα 

□ 

□ 

7. Εφαρμόζω σύστημα ολοκληρωμένης διαχείρισης ή βιολογικής καλλιέργειας 

□ 

□ 

8. Έχω καταθέσει αίτηση για ένταξη σε χρηματοδοτούμενα προγράμματα π.χ. 

βιολογικής καλλιέργειας, εκσυγχρονισμού μεταπ/κής μονάδας (οινοποιείο) 
Παρατηρήσεις* (Συμπληρώνεται από την Υπηρεσία):. 

□ 

□ 

και αιτούμαι τη χορήγηση δικαιωμάτων φύτευσης αμπελώνα από το Αποθεματικό έκτ. 

με τα κάτωθι στοιχεία.(τοποθεσία/δήμος ή κοινότητα) 

.στρ. 


ΝΑΙ 

ΟΧΙ 

1. Ενιαίο αγροτεμάχιο (αν τα αιτσύμεναστρ. αντιστοιχούν σε περισσότερα του ενός αγροτεμάχια, 

□ 

□ 

δώστε περισσότερες πληροφορίες στις παρατηρήσεις) 

2. Ιδιόκτητο 

□ 

□ 

3. Ενοικιασμένο 

□ 

□ 

4. Συνορεύει με αμπέλι του ιδίου(συγκέντρωση ιδιοκτησίας) 

□ 

□ 

5. Είναι σε ζώνη οίνων ν()ΡΚΙ) 

□ 

□ 

6. Είναι σε ζώνη τοπικών οίνων 

□ 

□ 

7. Επιτραπέζιοι οίνοι 

Παρατη ρήσεις* (Συμπληρώνεται από την Υπηρεσία):. 

□ 

□ 


* Οτι άλλο στοιχείο, κατά τη κρίση των Υπηρεσιών, μπορεί να συμπεριληφθεί για την αξιολόγηση των αιτήσεων 

Δηλώνω επίσης ότι εφόσον εγκριθεί η αίτησή μου θα προσκομίσω όλα τα απαιτούμενα 
δικαιολογητικά/ παραστατικά, που πιστοποιούν τα παραπάνω δηλούμενα στοιχεία, το αργότερο 
εντός δύο (2) μηνών, άλλως θα θεωρηθεί ότι παραιτούμαι του δικαιώματος μου. 

Θεωρήθηκε 

Ο Ελεγκτής Γεωπόνος** 

Ημερομηνία. 

Ο/Η αιτών/ούσα 

(Ονο ματεπώνυ μο/Υ πογραφή /Σφ ραγίδα) 

Ημερομηνία. 

(Ονοματεπώνυμο/Υπογραφή) 

**Διενεργείται διοικητικός έλεγχος 

Συμπληρώνεται τουλάχιστον σε τρία (3) αντίτυπα, εκ των οποίων το πρωτότυπο αποστέλλεται στη Δ/νση ΠΑΠ Δενδρ/κης-Τμήμα Αμπέλου &Ξηρών Καρπών 























26240 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ III 



ΕΛΛΗΝΙΚΗ ΔΗΜΟΚΡΑΤΙΑ 

ΠΕΡΙΦΕΡΕΙΑ. 

ΝΟΜΟΣ . 

ΝΟΜ/ΚΗ ΑΥΤ/ΣΗ . 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ / ΓΕΩΡΓΙΑΣ 

ΤΜΗΜΑ. 

Ταχ. Δ/νση: 

Ταχ. Κώδικας : 

Τηλ: 


, / / 20 .... 


ΠΡΟΣ: 


ΚΟΙΝ.: Δ/νση ΠΑΠ Λενδρ/κής 

Τμήμα Αμπέλου <& Ξ. Καρπών 
Αχαμνών 2, Τ.Κ. 101 76 
Αθήνα 


ΧΟΡΗΓΗΣΗ ΔΙΚΑΙΩΜΑΤΟΣ ΦΥΤΕΥΣΗΣ 
ΑΠΟ ΤΟ ΑΠΟΘΕΜΑΤΊΚΟ 


Έχοντας υπόψη: 

Την υποβληθείσα αίτηση με αρ. πρωτ. 

Του/της. 

και τα απαραίτητα δικαιολογητικά/αποόεικτικά των όηλούμενων στοιχείων τΐ|ς αίτησης, όπως 
πμοβλέπονται στην αριθμ.Υπουργική απόφαση. 


Χορηγούμε στον/στην. 

«Δικαίοιμα φύτευσης αμπελώνα», συνολικής έκτασης. 

1. ΖώνηΥΟΡΚΙ) 

2. Ζώνη τοπικών:. 

3. Ζώνη επιτραπέζιων:. 

Η οποία θα χρησιμοποιηθεί στην αρμόδια Δ/νση Αγροτικής Ανάπτυξης/Γεωργίας για να εκδοθεί 
Αδεια Εγκατάστασης Αμπελώνα, Το δικαίοιμα αυτό μπορεί να χρησιμοποιηθεί από τον ενδιαφερόμενο 
μέχρι τις. 


Οι Δ/νσεις Αγροτικής Ανάπτυξης/ Γεωργίας πριν από την χορήγηση της άδειας εγκατάστασης 
προβαίνουν σε αποδεικτικούς ελέγχους και εφόσον διαπιστώσουν ότι οι ενδιαφερόμενοι δεν πληρούν 
τις προϋποθέσεις της απόφασης, γίνεται ανάκληση της αδείας και τα δικαιώματα αναφύτευσης 
επιστρέφουν στο Λποθεματικό. 


Ο ΔΙΕΥΘΥΝΤΗΣ ΑΓΡΟΤΙΚΗΣ 
ΑΝΑΠΤΥΞΗΣ / ΓΕΩΡΓΙΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν· 0 ΐ.αι· - 6-ιπ3ίΙ: ννίίππ35ί6ΐ·@8ΐ.<ΐΓ 

























